**OBRAZAC 1**

Radio i Televizija Crne Gore

Broj iz evidencije postupaka javnih nabavki: 20/24

Redni broj iz Plana javnih nabavki: 87

Mjesto i datum: Podgorica, 20.09.2024. godine

Na osnovu člana 53 stav 3 Zakona o javnim nabavkama („Službeni list CG“, br. 74/19 i 3/23) Radio i Televizija Crne Gore objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**HIDROIZOLACIJA RAVNIH KROVOVA**

**(radovi)**

Predmet nabavke se nabavlja:

🗹 kao cjelina

1. **POZIV ZA NADMETANJE[[1]](#footnote-1)**
2. Podaci o naručiocu;
3. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmeta nabavke:[[5]](#footnote-5)**

🗹 **Procijenjena vrijednost predmeta nabavke bez zaključivanja okvirnog sporazuma**:

🗹 kao cjeline je 66.115,00 EUR.

Obrazloženje razloga zašto predmet nabavke nije podijeljen na partije:[[6]](#footnote-6)

Predmet nabavke su radovi koji predstavljaju jedinstvenu tehničko tehnološku cjelinu, pa se iz tog razloga predmet nabavke ne dijeli po partijama.

**PONUDA SA VARIJANTAMA**

Mogućnost podnošenja ponude sa varijantama

🗹 Varijante ponude nijesu dozvoljene i neće biti razmatrane.

**REZERVISANA NABAVKA**

🗹 Ne

1. **NAČIN UTVRĐIVANJA EKVIVALENTNOSTI**

🗹 Ponuđači mogu, shodno članu 88 Zakona o javnim nabavkama ponuditi proizvode koji su ekvivalentni proizvodima navedenim u specifikaciji predmeta javne nabavke za pozicije 5, 6 i 7 tehničke specifikacije.

Ukoliko Ponuđač nudi ekvivalentan proizvod za gore navedene pozicije, mora precizno navesti naziv ekvivalenta, odnosno robe drugog proizvođača uz brisanje navoda “ili ekvivalent” uz podnošenje dokaza o ekvivalentnosti.

Ekvivalentnost se dokazuje dostavljanjem tehničkih/kataloških listova/deklaracijama proizvođača ili ispravama o usaglašenosti, u skladu sa Zakonom o tehničkim zahtjevima za proizvode i ocjenjivanju usaglašenosti, a kojima se potvrđuje da ponuđena roba ispunjava uslove propisane tehničkim karakteristikama predmetne tenderske dokumentacije.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗹 garanciju za dobro izvršenje ugovora, za slučaj povrede ugovorenih obaveza u iznosu od 10% od vrijednosti ugovora sa rokom važenja 8 dana dužim od roka za izvršenje ugovora, kojom bezuslovno i neopozivo garantuje potpuno i savjesno izvršenje ugovorenih obaveza i koju Naručilac može aktivirati u svakom momentu kada nastupi neki od razloga za raskid ugovora. U slučaju neizvršavanja ugovorene obaveze, Naručilac ima pravo da izvrši aktiviranje garancije, do maksimalno određenog iznosa iste;

🗹 garanciju za avansno plaćanje u iznosu ugovorenog avansa (30% ugovorene cijene), sa rokom važenja 8 (osam) dana dužim od ugovorenog roka izvršenja ugovora. Ova garancija mora biti bezuslovna i naplativa na prvi poziv.

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗹 polisu osiguranja od profesionalne odgovornosti za štetu koja može da nastane Naručiocu i trećim licima od vršenja ugovorenih radova na iznos od 100.000,00 eura, sa rokom važenja od dana početka izvršenja ugovora do dobijanja završnog izvještaja stručnog nadzora i primopredaje izvedenih radova. Polisa osiguranja od profesionalne odgovornosti mora da se odnosi na ugovorene radove i da pokriva rizik odgovornosti za štetu prouzrokovanu licima, za štetu na objektima i za finansijski gubitak. U polisi se mora navesti da se ista izdaje za javnu nabavku i to “Hidroizolacija ravnih krovova” na zgradi RTCG Podgorica. U slučaju da izabrani ponuđač uz potpisan ugovor o javnoj nabavci ne dostavi naručiocu ovu polisu ili je dostavi u roku koji je manji od traženog roka biće aktivirana garancija ponude.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-7):

🗹 odnos cijene i kvaliteta

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javne nabavke.

Vrednovanje će se vršiti na osnovu sljedećih parametara:

• najniže ponuđena cijena broj bodova 90

• kvalitet broj bodova 10

Ukupan broj bodova = najniže ponuđena cijena + kvalitet

🗹 Vrednovanje ponuda po parametru najniže ponuđena cijena vršiće se na sljedeći način:

Ponuđaču koji ponudi najnižu cijenu dodjeljuje se maksimalan broj bodova, dok ostali ponuđači dobijaju proporcionalni broj bodova u odnosu na najnižu ponuđenu cijenu, prema formuli:

Broj bodova (C) = (Cmin) najniža ponuđena cijena (bez PDV-a) x 90

(Cp) ponuđena cijena(bez PDV-a)

Ako je ponuđena cijena 0,00 EUR-a prilikom vrednovanja te cijene po parametru cijena uzima se da je ponuđena cijena 0,01 EUR.

🗹 Parametar kvalitet (K) vrednovaće se na sljedeći način: Maksimalni broj bodova- 10 bodova za izbor najpovoljnije ponude primjenom parametra kvalitet – garantni rok za kompletne izvedene radove: primjenom ovog parametra max 10 bodova dobija ponuđač sa najdužim ponuđenim garantnim rokom na kompletne izvedene radove, dok ostale ponude dobijaju proporcionalno manji broj bodova po formuli: K = (Kp/ Kmax) x 10, gdje je Kp – ponuđeni garantni rok za kompletne izvedene radove koji počinje teći od dana dobijanja završnog pozitivnog izveštaja stručnog nadzora i primopredaje izvedenih radova; - Kmax – max ponuđeni garantni rok za kompetne izvedene radove koji počinje teći od dana dobijanja pozitivnog završnog izveštaja stručnog nadzora i primopredaje izvedenih radova. Ponuđeni garantni rok za kompletno izvedene radove ne smije biti kraći od 36 mjeseci. Garantni rok u ponudi mora biti iskazan brojem godina.

1. **JEZIK PONUDE**

Ponuda se sačinjava na:

🗹 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 07.10.2024. godine do 10:00 sati.

Otvaranje ponuda održaće se dana 07.10.2024. godine do 10:00 sati.

🗹 Dio ponude koji se ne dostavlja preko ESJN-a, a odnosi se na garanciju ponude dostavlja se:

* neposrednom predajom na arhivi naručioca na adresi RTCG, Bulevar revolucije 19;
* preporučenom pošiljkom sa povratnicom na adresi RTCG, Bulevar revolucije 19.

radnim danima od 7:00 do 15:00 sati, zaključno sa danom 07.10.2024. godine do 10:00 sati..

Ako ponuđač garanciju ponude ne podnosi u elektronskom obliku, dužan je da putem ESJN dostavi kopiju garancije ponude, a da original garancije ponude dostavi naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda. U slučaju da se garancija ponude dostavlja u pisanom obliku, dostavlja se u originalu u posebnoj koverti na kojoj je potrebno navesti: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača, sa naznakom "garancija ponude" i "ne otvaraj prije roka za otvaranje ponuda".

1. **USLOVI ZA AKTIVIRANJE GARANCIJE PONUDE[[8]](#footnote-8)**

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🗹 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[9]](#footnote-9)

Način sprovođenja kontrole kvaliteta će se vršiti od strane privrednog društva angažovanog za vršenje nadzora, o čemu će Naručilac pismeno obavijestiti Izvođača. Stručni nadzor će biti ovlašćen da prati i kontroliše da li lzvođač izvodi radove prema Ugovoru čiji sastavni dio su Tehnička specifikacija i predmjer radova iz tenderske dokumentacije; provjerava da li je dokazan kvalitet u skladu sa tehničkom specifikacijom; odobrava odnosno zabranjuje izvođenje radova upisom u građevinski dnevnik; određuje način otklanjanja nedostataka, odnosno nepravilnosti tokom izvođenja radova; daje tehnička tumačenja eventualno nejasnih detalja, potrebnih za izvođenje radova u duhu uslova utvrđenih ugovorom; kontroliše dinamiku napredovanja radova i poštovanje ugovorenog roka završetka radova; kao i da vrši i druge poslove koji proizilaze iz važećih propisa i spadaju u nadležnost i funkciju nadzora.Stručni nadzor nema pravo da oslobodi Izvođača od bilo koje njegove dužnosti ili obaveze iz ugovora ukoliko za to ne dobije pisano ovlašćenje od Naručioca. Postojanje Stručnog nadzora i njegovi propusti u vršenju nadzora ne oslobađaju Izvođača od njegove obaveze i odgovornosti za kvalitetno i pravilno izvođenje radova. Stručni nadzor će u svako doba imati nesmetan pristup svim djelovima gdje se izvode radovi, kao i da vrši pregled, mjerenje i testiranje materijala, kvalitet izrade i provjeru napretka radova. Stručni nadzor ima pravo da naloži Izvođaču da otkloni nekvalitetno izvedene radove i zabrani ugrađivanje nekvalitetnog materijala. Ako Izvođač i pored upozorenja i zahtjeva nadzora ne otkloni uočene nedostatke i nastavi sa nekvalitetnim izvođenjem radova, Stručni nadzor će radove obustaviti i o tome obavijestiti Naručioca i nadležnu inspekciju i te okolnosti unijeti u građevinski dnevnik. Sa izvođenjem radova može se nastaviti kada Izvođač preduzme i sprovede odgovarajuće radnje i mjere kojima se prema nalazu nadležne inspekcije i Stručnog nadzora obezbjeđuje kvalitetno izvođenje radova. Materijali za koje se utvrdi da ne zadovoljavaju zahtijevane uslove kvaliteta, Izvođač mora o svom trošku da ukloni sa gradilišta u roku koji mu odredi Stručni nadzor. Ako u toku izvođenja radova dođe do promjene ovlašćenog lica određenog za rukovođenje radova na objektu, izvođač je dužan da o tome odmah obavijesti Stručni nadzor i naručioca. Ako se radovi koji su predmet nabavke ne mogu završiti u ugovorenom roku iz razloga koji nisu rezultat krivice izvođača radova (npr. nepovoljni vremenski uslovi i sl.) i uz saglasnost Stručnog nadzora privremeno obustave isti, izvođač je dužan da kada se steknu povoljni uslovi nastavi sa izvođenjem radova, uz takođe prethodno datu saglasnost od strane Stručnog nadzora.

Svaka od ugovornih strana ima pravo na raskid ugovora u slučaju neispunjenja ugovornih obaveza druge ugovorne strane kao i u slučajevima utvrđenim članom 150 ZJN.

Ugovor se raskida pismenom izjavom koja se dostavlja drugoj ugovornoj strani. U izjavi moraju biti naznačeni razlozi zbog kojih se ugovor raskida. Ako strane ugovora sporazumno raskinu ugovor, sporazumom o raskidu ugovora utvrđuju se međusobna prava i obaveze koje proistču iz raskida ugovora.

U slučaju raskida ugovora naručilac je dužan da obavještenje o raskidu ugovora objavi na ESJN u roku od deset dana od dana raskida ugovora.

Raskid ugovora nema uticaja na prava i obaveze ugovornih strana, nastalih prije raskida ugovora.

Izvođač se obavezuje da plati ugovornu kaznu u visini 2 ‰ (promila) za svaki dan kašnjenja u izvođenju radova, a najviše 10% od ukupne vrijednosti ugovorenog posla.

Strane ugovora ovim ugovorom isključuju primjenu pravnog pravila po kojem je Naručilac dužan saopštiti Izvođaču po zapadanju u docnju da zadržava pravo na ugovorenu kaznu (penale), te se smatra da je samim padanjem u docnju Izvođač dužan platiti ugovorenu kaznu (penale) bez opomene Naručioca, a Naručilac ovlašćen da ih naplati - odbije na teret Izvođačevih potraživanja za izvedene radove koji su predmet ovog ugovora ili od bilo kojeg drugog Izvođačevog potraživanja od Naručioca, s tim što je Naručilac o izvršenoj naplati - odbijanju, dužan obavijestiti Izvođača.

Plaćanje ugovorene kazne (penala) ne oslobađa Izvođača obaveze da u cjelosti izvede ugovorene radove. Ako Naručiocu nastane šteta zbog prekoračenja ugovorenog roka izvođenja radova u iznosu većem od ugovorenih i obračunatih penala - kazne, tada je Izvođač dužan da plati Naručiocu pored ugovorene kazne (penale) i iznos naknade štete koji prelazi visinu ugovorene kazne.

Odredbe prethodnog pasusa se ne primjenjuju ako je zakašnjenje u izvršenju usluga prouzrokovano neblagovremenim uvođenjem Izvođača u posao od strane Naručioca, ako Naručilac nije obezbijedio uslove da Izvođač izvede predmetne radove i u slučaju nemogućnosti ispunjenja Ugovora u skladu sa Zakonom o obligacionim odnosima.

- Ako se utvrdi ili osnovano sumnja da je bilo koja od ugovornih strana, u vezi sa zaključenjem ovog ugovora, neposredno ili posredno dala, ponudila, obećala ili stavila u izgled poklon ili neku drugu protivpravnu korist ili prijetila predstavniku Naručioca/Izvođača, ugovor će se smatrati ništavim, shodno članu 38 stav 3 Zakona o javnim nabavkama.

- Ukoliko u toku važnosti ugovora dođe do bilo kakvih promjena u nazivu ili drugim statusnim promjenama ugovornih strana, tada će sva prava i obaveze ugovorne strane kod koje dođe do takve promjene, preći na njenog pravnog sljedbenika.

- Na sve što nije regulisano odredbama ugovora, primijeniće se odredbe Zakona o obligacionim odnosima Crne Gore.

- Ugovorne strane su saglasne da eventualne sporove povodom ugovora rješavaju sporazumno, u protivnom, ugovara se nadležnost Privrednog suda u Podgorici.

🗹 Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

2) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

Radio i Televizija Crne Gore

Broj: 01-6470

Mjesto i datum: Podgorica, 20.09.2024. godine

U skladu sa članom 43 stav 1 Zakona o javnim nabavkama („Službeni list CG”, br. 74/19 i 3/23),

**Izjavljujem**

da u ponovnom postupku javne nabavke redni broj 87 iz Plana javnih nabavki broj 01-207 od 19.1.2024. godine i Izmjenom I i II Plana JN, za nabavku radova - Hidroizolacija ravnih krovova, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca

Boris Raonić

\_\_\_\_\_\_\_\_\_\_\_\_\_

*s.r.*

Službenik za javne nabavke

Isidora Raičković

\_\_\_\_\_\_\_\_\_\_\_\_\_\_\_\_\_\_

*s.r.*

Lice koje je učestvovalo u planiranju javne nabavke

Mladen Mugoša

\_\_\_\_\_\_\_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke

Mladen Mugoša

\_\_\_\_\_\_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke

Isidora Raičković

\_\_\_\_\_\_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke

Rada Ćupić

\_\_\_\_\_\_\_\_\_\_\_\_\_\_\_\_

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)